Timetti taqbaylit terra tameṭṭut, d tin n uxxam kan ur tesɛi ara azref. Awadam n Zahra tuwi-d ad tili, deg wungal, d tameṭṭut tesedda lḥif d tigujelt, lehlak, zewaǧ n bessif, yeǧǧa-tt urgaz-is; ula d mmi-s yesmeḥ deg-s asmi tella taxeddamt ɣer medden. Acu kan tufa Samiya tameddakkelt n wul tessaɣri-tt tira d tɣuri. D Yuba mmi-s n mmi-s i yuɣalen d arfiq-is. Zahra d tayri n Mari, yettwaḥermen leḥmala n tmeṭṭut ɣer tmeṭṭut, tettwaḥarem deg tama n tesreḍt d tmetti. Mari tafremliti tesselk-itt-id seg lmut. Lḥifi tedder d lexsas n leḥnana ayen i tt-yeǧǧan ad tnadi ɣef leḥmala n Mari tafremlit seg wasmi mfraqent, ur tettu leḥmala-as d wudem-is, mazal-itt teqqim, deg wul-is i lebda, tettgani ad tt-twali, almi temmut.